Persepolis FC
Persepolis FC (pärsia keeles باشگاه فوتبال پرسپولیس) on 1963. aastal Teheranis asutatud jalgpalliklubi. See mängib Iraani kõrgliigas. Kodustaadion on Azadi staadion, mis mahutab 78 116 pealtvaatajat. Persepolis on tulnud Iraani meistriks 14 korda. Iraani karikavõistlused on võidetud kuus korda ja Iraani superkarikafinaali neli korda. Iraani meistritiitlite ja superkarika võitude poolest on Persepolis esikohal. 1991. aastal võideti Aasia karikavõitjate karikas, kui karikafinaalis alistati Bahreini klubi Al-Muharraq.